Fritz Rustad

Fredrik (Fritz) Frantz Michael Wilhelm Rustad (født 19. juli 1852 i Christiania, død 9. oktober 1930) var en norsk embetsmann og hoffsjef fra 1905 til 1925.Rustad, Fredrik i Hvem er Hvem, 1912.

 Liv og virke 
Rustad var utdannet cand.jur. i 1873 og ble ansatt i Indredepartementet i 1874 før han 1875 til 1878 var fullmektig ved et sorenskriverkontor.  Fra 1878 var han fullmektig i nevnte Indredepartement, fra 1886 til 1889 endog byråsjef.  Han hadde fra 1873 vært  kammerjunker ved Det kongelige hoff, fra 1878 kammerherre som hans far var. Alt dette samtidig med jobbingen i Indredepartementet, der han sluttet i 1899 for å bli  hoffmarskalk under hoffsjef Theodor Christian Brun Frølich (1834–1904).  Etter tre år ble han førstehoffmarskalk, og han var også sekretær og seremonimester ved diverse ridderordninger. Da Frølich døde i 1904 overtok Rustad som hoffsjef for Oscar II. Etter valget av Haakon VII som konge i 1905, ble han hoffsjef for ham også.

 Familie 
Han var sønn av kammerherre Carl Emil Rustad og Henriette Benedicte Løvenskiold. I 1880 ble han gift med Marie Magdalene Schou (1859–1943), datter av Halvor Schou. Deres datter Elisabeth Rustad (1883–1966) ble gift med senere hoffsjef Peter Fredrik Broch i 1905, og deres datter Benedicte Rustad (1886–1976) ble gift med skipsreder Thomas Fearnley i 1911. Elisabeth og Peter Fredrik Brochs sønn var ambassadør Henrik Andreas Broch, gift med Fanny Paus.Hvem er hvem

 Utmerkelser 
Rustad mottok en rekke ordener og hederstegn. Han bar storkorset av både St. Olavs Orden, Dannebrogsordenen, Sverdordenen, the Royal Victorian Order og flere andre.

 Referanser 

Kategori:Norske jurister
Kategori:Norske embets- og tjenestemenn
Kategori:Personer tilknyttet Det kongelige hoff
Kategori:Storkors av St. Olavs Orden
Kategori:Storkors av Dannebrogordenen
Kategori:Sverdordenen
Kategori:Royal Victorian Order
Kategori:Personer fra Oslo
Kategori:Norske kammerherrer